|  |
| --- |
| **Šiaulių „Juventos" progimnazija** |
| [[Vaizdas:|Šiaulių „Juventos" progimnazija herbas|center|100px]] |
| Šiaulių „Juventos" progimnazija |
| **Adresas** | Šiauliai |
| **Direktorius(-ė)** | Rita Tamašauskienė |
| **Mokinių skaičius** | 783 |
| **Įkūrimo data** | 1971 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 103 |

**Šiaulių „Juventos" progimnazija**, iki 2000 m. **Šiaulių 12-oji vidurinė mokykla**, iki 2010 m. **Šiaulių „Juventos" vidurinė mokykla**, iki 2011 m. **Šiaulių „Juventos" pagrindinė mokykla**, Šiaulių „Juventos" progimnazija – dieninė, savarankiško mokymosi bendrojo lavinimo ir neformaliojo švietimo mokykla Šiaulių miesto centre, P. Višinskio g. 16, vykdanti pradinio ugdymo ir pagrindinio ugdymo I dalies, neformaliojo muzikinio ugdymo programas. Įstaigos kodas 190532139. Veikia pradinio ir pagrindinio lavinimo klasės.

Papildomas muzikinis išsilavinimas įgyjamas mokantis pasirinkto muzikos instrumento (fortepijonas, styginiai instrumentai, lietuvių liaudies instrumentai, akordeonas, pučiamieji instrumentai), muzikos rašto, kultūros pažinimo ir meninės praktikos.

Istorija
--------

Mokykla įsteigta 1971 m. gegužės 1 d. Šiaulių miesto 12-oji vidurinė mokykla su sustiprintu muzikiniu lavinimu pirmą kartą duris atvėrė 1971 m. rugsėjo 1 d. 1999/2000 mokslo metais mokytojai išrinko naują pavadinimą ir ji tapo „Juventos" vidurine mokykla.

Iki 8-ojo dešimtmečio pabaigos mokykla buvo eksperimentinė. Muzikos mokytojų veikla pamokinės bei meninės raiškos kolektyvuose visada buvo miesto, respublikos, užsienio mokslininkų, teoretikų-metodistų, muzikos mokytojų praktikų bei kitų suinteresuotų svečių dėmesyje. Mokytojai patys rengėsi muzikos kabinetus, permontavo stalus, gamino vaizdines priemones (klaviatūras, dermės laipsnių kopetėles, ritmines ir melodines lenteles), patys gamino skudučius, kaupė muzikos įrašus, sudarinėjo plokštelių kartotekas, dainų rinkinius 1-8 klasėms, prižiūrėjo ir taisė labai trapius ir netobulus, muzikavimui naudojamus mažus akordeonėlius. Ypač daug nuoširdaus darbo pareikalavo 225 ir 205 kabinetų su pakylomis, stacionarine įranga, įkūrimas.

Nuo 1978 m. mokykloje leidžiamas muzikinis stendas, pažymintis didžiųjų muzikų, kompozitorių, atlikėjų sukaktis, jų kūrybinį palikimą, koncertinę veiklą Šiauliuose ir respublikoje.

1980 m. Maskvos centrinės TV režisierius Vladimiras Levinas, sukūrė dokumentinį filmą „Daina lieka su žmogumi", kuriame panaudoti muzikos pamokų, vedamų mokytojų E. Motuzienės, J. Lyguto, fragmentai. 1982 m. tas pats režisierius sumontavo dar vieną dokumentinį filmą, skirtą užsienio turistams, apie Sovietų Sąjungos mokytojų darbą. Filmui medžiagą ruošė ir filmavo Leningrado kinematografai. Nuoširdžiu darbu ir gerais rezultatais mokyklos muzikos mokytojai įtikino Švietimo ministeriją, ir 9-ame dešimtmetyje panašaus profilio mokyklų atsirado ir kituose respublikos miestuose. Daugelyje jų naudojamasi E. Balčyčio metodika, mokymo programos sudaromos remiantis šiauliečių darbo patirtimi, darbo planais ir programomis.

Direktoriai
-----------

* 1971–1972 m. Vladas Kazlauskas
* 1972–1984 m. Aldona Gužaitytė
* 1984–1990 m. Kęstutis Savickas
* 1990–1994 m. Eugenijus Civilka
* 1994 - 2019 m. Vytautas Girčius
* 2019 - 2020 m. D. Vitkuvienė
* 2020 m. R. Tamašauskienė

Žymūs mokytojai
---------------

* Rasa Dauliuvienė, direktoriaus pavaduotoja ugdymui
* Irmunda Barkienė, direktoriaus pavaduotoja ugdymui
* Violeta Juodpusienė, direktoriaus pavaduotoja muzikos reikalams
* Vaidotas Juozas Lygutas
* prof. Eduardas Balčytis

Žymūs mokiniai
--------------

* Valentas Aškinis, animacijos režisierius
* Inesa Kurklietytė, kino režisierė
* Ilona Balsytė, aktorė
* Martynas Levickis, akordeonistas

Nuorodos
--------

* Mokyklos svetainė

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠiaulių mokyklos |
| --- |
|  |
| Gimnazijos | 
S. Daukanto · Didždvario · J. Janonio · Lieporių · Romuvos · Santarvės · Saulėtekio · Sporto · Suaugusiųjų · S. Šalkauskio · Universitetinė |
|  |
| Progimnazijos | 
Dainų · Gegužių · Gytarių · Jovaro · Juventos · V. Kudirkos · Medelyno · Ragainės · Rasos · Rėkyvos · Romuvos · Salduvės · Sandoros · Zoknių |
|  |
| Specialiosios mokyklos | 
Logopedinė · Ringuvos · Ugdymo centras · Sanatorinė |
|  |
| Neformaliojo vaikų švietimo mokyklos | 
1-oji muz. m-kla · „Dagilėlio" dainavimo m-kla · Dailės m-kla · „Dainų" muz. m-kla · Gamtininkų centras · Technikų centras · Turistų centras · Šiaulių menų mokykla |
|  |
| Buvusios mokyklos | 
Dubijos · Laužiko specialioji · Šventupio |

 |